kardosdrur/scandi-wiki huggingface dataset:
Blandingsentropi

Blandingsentropi er entropiændringen, der kommer af at blande forskellige stoffer.

Blanding af idealgasser 
Som en simpel model for blanding kan en termisk isoleret beholder betragtes. Den indeholder to skelnelige idealgasser A og B, der er hver deres kammer adskilt af en væg. Beholderen har volumenet , hvoraf gassen A optager en brøkdel  af pladsen, mens gas B optager den resterende  del:

Tryk  og temperatur  er ens for begge gasser, så densiteten af partikler er den samme i begge kamre. Dvs. at det for stofmængderne  gælder:

hvor  er den samlede stofmængde.

Når væggen fjernes, blander gasserne sig ved at ekspandere til at fylde hele volumenet. Hver gas foretager altså en Joule-ekspansion, og entropiændringen for hver gas er altså:

hvor  altså også er molfraktionen af gas A. Den samlede entropiændring er summen

Så:

Det ses, at entropiændringen er størst, når der lige meget af hver gas (),

mens entropiændringen er 0, hvis der kun er én type gas ( eller ):

Se figuren.

Kildehenvisninger 

Termodynamik
Hanne Kathrine Krogstrup

Hanne Kathrine Krogstrup er professor i evaluering og organisationsudvikling ved Institut for Kultur og Læring hos Aalborg Universitet. Ved siden af sin stilling som professor forsker Krogstrup i evaluering i den offentlige sektor.

Uddannelse 
Hanne Kathrine Krogstrup færdiggjorde sin kandidatuddannelse som cand.scient.adm. ved Aalborg Universitet i 1984. I 1996 blev hun tildelt sin ph.d., ligeledes fra Aalborg Universitet.

Karriere 
Krogstrup er ansat som professor ved Aalborg Universitet og er leder af forskningsgruppen ’Capacity Building and Evaluation’ (CABE), hvilken bidrager med kapacitetsopbygning, evaluering samt organisationsudvikling i private, offentlige og frivillige organisationer. Krogstrup har forud for sin stilling i CABE bestridt diverse lederstillinger.

Her har hun bl.a. været ansat som prorektor ved Aalborg Universitet. Ydermere har hun tidligere været ansat som dekan på Det Samfundsvidenskabelige Fakultet, også ved Aalborg Universitet.

Krogstrup sidder derudover i universitetsbestyrelsen ved Universitetet i Agder, Norge.

Dekorationer 
Hanne Katrine Krogstrup blev i 2015 dekoreret som Ridder af Dannebrogordenen.

Publikationer 
Krogstrup har 90 publicerede værker på tværs af bøger, tidsskriftartikler og forskningsdokumenter.

Dertil er hendes værker blevet henvist til i 1100+ værker.

Udvalgte publikationer:

 Sammen med J. Brix: Co- produktion i den offentlige sektor- brugerinvolvering i kvalitetsudvikling. Hans Reitzels Forlag, 2019.
 Redaktør: Samskabelse og capacity building i den offentlige sektor, Hans Reitzel, 2017.
 Evalueringsmodeller. 3. udgave, Hans Reitzel, 2016.
 Sammen med Søren Kristiansen: Deltagende Observation. 2 udgave 2015.
 Kampen om evidens: Resultatmåling, effektevaluering og evidens, Hans Reitzel, 2011.

Kilder 

Professorer fra Aalborg Universitet
Alumni fra Aalborg Universitet
Ansatte ved Aalborg Universitet
Jørundgard Middelaldersenter

Jørundgard Middelaldersenter et frilandsmuseum i Sel kommune, Norge, der er bygget op som en middelaldergård. Den blev opført til indspilningerne af filmen Kransen i 1994, baseret på Sigrid Undsets roman om Kristin Lavransdatter.

Gården består af 16 huse og en kopi af en stavkirke. Den ligger tæt ved E6 i Nord-Sel, ca. 15 km nord for Otta i Gudbrandsdalen. I samme område ligger Nord-Sel Kirke, hvor statuen af Kristin Lavransdatter er placeret. Pilgrimsrutn som blev åbnet i 1997 går forbi gården. Gården har faste dage håndværk som lafting, smedning, vævning, bagning og lignende. I husene er der udstillet rekvisitter fra filmindspilningen. Der er også en del husdyr, bl.a. skotsk højlandskvæg, får, vildsvin og høns.

Der er guidede ture på området. Når juni slutter og juli ebgynder fejres Kristindagene, med teateropsætning af Kristin Lavransdatter, Kransen og konserten Balladenatt på gården. Senere på sommeren arrangeres dansefestivalen og flere koncerter. Fra 2011-2019 er forestillingen Kristin Lavransdatter på Jørundgard, med manus af Svein Gundersen på baggrund af Undsets romaner, blevet opført.

Eksterne henvisninger 

 Jørundgard.no
 Kristin er tilbake
 Rekordinteresse for Kristinspillet

Innlandet
Frilandsmuseer i Norge
Museer etableret i 1994
Heiko Maas

Heiko Josef Maas (født 19. september 1966) er en tysk politiker, der var Tysklands udenrigsminister fra 14. marts 2018 til 8. december 2021 i Angela Merkels fjerde regering. Forinden udpegningen til udenrigsminister var han fra den 17. december 2013 til den 14 marts 2018 justits- og forbrugerminister. Han er medlem af det tyske socialdemokratiske parti SPD.

Maas er født i en katolsk familie i Saarlouis og er uddannet jurist. Forinden udpegningen som minister i forbundsregeringen var han aktiv politiker i forbundslandet Saarland, hvor han var miljø-, energi- og transportminister (1998–1999), minister for økonomi, arbejde, energi og transport (2012–2013) og vice-ministerpræsident (2012–2013).

Referencer 

Politikere fra Tyskland
Politikere fra SPD
Personer fra Saarland
Udenrigsministre fra Tyskland
Veding

Veding, Vedding (dansk) eller Weding (tysk) er en landsby beliggende umiddelbart syd for Flensborg i Sydslesvig. Administrativt hører Veding under Hanved Kommune i Slesvig-Flensborg kreds i den nordtyske delstat Slesvig-Holsten. Veding var en selvstændig kommune indtil marts 1974, hvor Veding og Jaruplund blev sammenlagt i Jaruplund-Veding Kommune, i marts 2008 blev Veding endelig indlemmet i Hanved. I den danske periode indtil 1864 hørte landsbyen under Hanved Sogn (Vis Herred, Flensborg Amt). 

Landsbyens navn er første gang dokumenteret 1472. Byen støder i sydvest op til Hanved Skov, deraf navnet Veding for skoveng. Skellet til skoven markeres historisk gennem gaden Kirkevrå (Kirkwrahe). Efter en anden forklaring er stednavnet afledt af gl.dansk wat for våd.

Største virksomhed i Veding er JYSKs Tyskland-central (syd for grænsen tidligere under navnet Dänisches Bettenlager). 

Veding grænser i vest til Skovkro og i nord til Flensborg-Sporskifte. Vest for Veding forløber den nord-sydgående banestrækning og motorvej A 7/E45.

Noter 

Hanved
Byer i Kreis Slesvig-Flensborg
Wettin (flertydig)

Wettin kan henvise til:

 Huset Wettin, en tysk adelsslægt
 Wettin slot, nær Halle i Sachsen-Anhalt, Tyskland, og Huset Wettins primære gods
 Asteroiden 90709 Wettin, opkaldt efter slottet og slægten
 Wettin (Sachsen-Anhalt), en by i Sachsen-Anhalt
 Wettinus Augiensis, en benediktinsk munk (død 824)
 SMS Wettin, et tysk krigsskib
Bergsøyfjorden

Bergsøyfjorden er en fjord på sydsiden af Bergsøya i Gjemnes kommune i  Møre og Romsdal fylke i Norge. Den er 4,5 kilometer lang, og ligger mellem Batnfjorden i sydvest og Tingvollfjorden i nordøst. Fjorden har indløb mellem Hallset på Bergsøya i nord og Torvikbukt i syd og går over i Tingvollfjorden mellem Vorpskjæret ved Ranem i syd og Bergsøysundet i nord.

Riksvei 70 går langs nordsiden af fjorden på Bergsøya, mens riksvei 666 går på sydsiden.

Kilder og henvisninger 

Fjorde i Møre og Romsdal
Gjemnes
Van der Waals-gas

En van der Waals-gas er en simpel model for en gas, men den er mere avanceret og realistisk end en idealgas. Gassen udmærker sig bl.a. ved at være i stand til at kondensere og blive til en væske.

Modellen blev formuleret af Johannes Diderik van der Waals.

Van der Waals-ligningen 

En van der Waals-gas har en tilstandsligning, der minder meget om idealgasligningen:

hvor  er det ideale trykket,  er det tilgængelige volumen,  er stofmængden,  betegner gaskonstanten, og  er den absolutte temperatur. Ved at dividere volumen med stofmængde findes volumen pr. mol  så:

For at gøre den mere realistisk, tages der nu højde for, at gaspartiklerne selv har et volumen og kan interagere med hinanden. Dette giver modificerede udtryk, som kan indsættes i idealgasligningen.

Den potentielle energi  pr. partikel må være afhængig af, hvor tæt partiklerne ligger  gange en positiv koblingskonstant :

Der er her sat et negativt fortegn på, så interaktionen er tiltrækkende. For at finde den samlede energi  må der ganges med den totale stofmængde:

Jo tættere partiklerne ligger, jo lavere bliver den potentielle energi. En lille volumenændring  giver altså en lille energiændring :

Skrevet med volumen pr. mol bliver udtrykket:

Indre energi  ændrer sig normalt med volumen pga. trykket:

Ved at sammenligne de to ligninger, ses det, at interaktionen på makroskopisk skala altså bliver til et tryk :

Fordi interaktionen er tiltrækkende giver den altså et negativt bidrag til trykket, da den virker modsat gassens udvidelse. Det samlede tryk  må være det ideelle tryk plus dette bidrag:

Og det ideelle tryk kan derfor skrives som:

Dette indsættes på trykkets plads i idealgasligningen.

For volumenet kræves det, at det ikke kan blive mindre end gaspartiklerne ekskluderede volumen  pr. mol. Derfor trækkes  fra det totale volumen:

Dette indsættes på volumenets plads i idealgasligningen:

Derved opnås van der Waals-ligningen:

Hvis  og  er nul, reduceres van der Waals-ligningen tilbage til idealgasligningen.

Isotermer 

Trykket kan isoleres i van der Waals-ligningen:

Hvis  går imod , og temperaturen holdes konstant - en isoterm kompression - går trykket mod uendeligt:

så ligningen tager derved højde for partiklernes volumen. Det andet led giver derimod et større negativt bidrag til trykket, jo lavere volumenet bliver, hvilket også var mening. 
Pga. af de to modsatsrettede bidrag bliver isotermer mere komplekse end ved en idealgas. Det er endda muligt at opnå et volumen, hvor trykket stiger uafhængigt af, om gassen komprimeres eller ekspanderes.

Kildehenvisninger 

Termodynamik
Hyllerup

Hyllerup (dansk) eller Hüllerup (tysk) er en landsby beliggende på den slesvigske gest vest for Flensborg ved vejen til Bredsted. Administrativt hører Hyllerup under Hanved Kommune i Slesvig-Flensborg kreds i den nordtyske delstat Slesvig-Holsten. Hyllerup var en selvstændig kommune indtil marts 1974, hvor byen sammen med Ellund, Gottrupelle, Hanved, Havrup og Timmersig blev sammenlagt i Hanved Kommune. I den danske periode indtil 1864 hørte landsbyen under Hanved Sogn (Vis Herred, Flensborg Amt).

Hyllerup er første gang nævnt 1379. Stednavnets første led er enten afledt af hyld (oldnordisk hǫll) eller af hylle (oldnordisk hylr) for et dybt sted, navnet beskriver måske en å med mange dybe steder.

Landsbyen hørte tidligere under Treja Herred (før 1702 Treja Fogderi, før 1652 Svavsted Birk) og kom først i 1856 under Vis Herred. På den vest for landsbyen beliggende Hyllerupmark opførte kolonisterne i 1761 koloniststedet Christianshede (Christiansheide), opkaldt efter den senere konge Christian 7. I nord støder landsbyen til Hanved Skov.

Noter 

Hanved
Havrup

Havrup (dansk) eller Haurup (tysk) er en landsby beliggende sydvest for Flensborg på gesten i Sydslesvig. Administrativt hører Havrup under Hanved Kommune i Slesvig-Flensborg kreds i den nordtyske delstat Slesvig-Holsten. Havrup var en selvstændig kommune indtil marts 1974, hvor Havrup sammen med Ellund, Gottrupelle, Hanved, Hyllerup og Timmersig blev sammenlagt i Hanved Kommune. I den danske periode indtil 1864 hørte landsbyen under Hanved Sogn (Vis Herred, Flensborg Amt).

Havrup er første gang nævnt 1472. Stednavnets første led er enten afledt af havre (oldnordisk hafr), af personanvnet Hage eller Hafri, som er afledt af havre. Med under Havrup hører udflytterstedet Håb (Hoffnung). Landsbyen er omgivet af Hyllerup i nord, Barderup i øst, Vanderup i syd og Store Vi i øst.

Gårdejer Christian Mahler, som var født i Havrup, var en af de markante personligheder i det danske mindretal i 1900-tallet.

Noter 

Hanved
Grimmerup

Grimmerup (dansk) eller Gremmerup (tysk) er en landsby beliggende mellem Husby og Munkbrarup i det nordlige Angel (Sydslesvig). Administrativt hører Grimmerup under Husby Kommune i Slesvig-Flensborg kreds i den nordtyske delstat Slesvig-Holsten.  I den danske periode indtil 1864 hørte landsbyen under Husby Sogn (Husby Herred, Flensborg Amt). 

Grimmerup er første gang nævnt 1450. Stednavnets første led er afledt af personnavnet Grimme, hvilket står i forbindelse med oldnordisk grīma for maske. Landsbyen ligger i et typisk østjysk bakket morænelandskab med landbrug og spredte skovstrækninger. Selve landsbyen er beliggende ved vejen fra Holnæs til Slesvig by. Landsbyens sydlige del kaldes for Nedderby. Her fandtes tidligere et borganlæg (Borg Nedderby).

Den dansk-sydslesvigske politiker Samuel Münchow gik i årene 1907-1910 i smedelære i Grimmerup.

Eksterne henvisninger 

 Hjemmeside om Grimmerup

Noter 

Husby (Sydslesvig)
Hertugdømmet Bøhmen

Hertugdømmet Bøhmen var et monarki og og rigsfyrstedømme i det tysk-romerske rige i Centraleuropa i den tidlige og høje middelalder. Det blev grundlagt omkring 870 af tjekker som en del af Stormähren, men brød fri efter hertug Spytihněv sværgede troskab til den østfrankiske konge Arnulf af Kärnten i 895.

Mens de bøhmiske hertuger fra Přemyslid-dynastiet, der i starten herskede fra Prags borg og Levý Hradec, bragte yderligere godser under deres kontrol, fortsatte kristningen af Mähren, som var blevet påbegyndt af de to helgener Sankt Kyrillos og Sankt Methodios, under frankiske biskopper fra Regensburg og Passau stift. I 973 blev ærkebispedømmet Prag grundlagt i et samarbejde mellem hertug Boleslav 2. og kejser Otto 1.. Den afdøde hertug Wenzel 1. af Bøhmen, der blev dræbt af sin lillebror Boleslav i 935, blev landets første skytshelgen.

Omkring 1000-tallet var landet besat af den polske konge Boleslav 1., og Přemyslid-dynastiet var plaget af interne konflikter, og i 1002 modtog hertug Vladivoj derfor Bøhmen som len af den østfrankiske konge Henrik den Hellige, hvorefter hertugdømmet blev en rigsstand i det tysk-romerske rige. i 1198 lykkedes det hertug Ottokar 1. at få den tyske konge Filip af Schwaben til at ophæve hertugdømmet Bøhmen til et arvemonarki. Přemyslid-dynastiet forblev ved magten igennem højmiddelalderen, indtil dynastiets mandlige slægtslinje uddøde efter kong Wenzel 3. i 1306.

Henvisninger 

Bøhmen
Bøhmen
Stater under Det tysk-romerske Rige
Etableret i 870
Johnny B. Goode

Johnny B. Goode er en rocksang af Chuck Berry, som handler om en dreng fra landet, der formåede at opfylde den amerikanske drøm. Sangen er en af rockhistoriens mest berømte sange.

Elvis Presleys udgaver 
Elvis Presley sang ofte sangen under sine koncerter. Et par af disse koncertversioner er udgivet på plade. En koncertoptagelse af sangen fra International Hotel i Las Vegas fra den 24. august 1969 blev udsendt på Presleys dobbeltalbum "Elvis - From Memphis to Vegas/From Vegas to Memphis". Andre liveindspilninger findes på albummene "Aloha From Hawaii Via Satellite" og "Elvis In Concert".

Andre sange om Johnny 
Andre sange om Johnny af Chuck Berry er Bye Bye Johnny, Go Go Go, Johnny B. Blues og Lady B. Goode.

Lulu Rocken Går 
På Shu-bi-duas debutalbum Shu-bi-dua er der en dansk undersættelse af "Johnny B. Goode" ved navn "Lulu rocken går".

Referencer 

Sange fra USA
Singler fra 1958
Eddie Meduza-sange
Chuck Berry-sange
Elvis Presley-sange
Kristningen af Mæhren

Kristningen af Mæhren henviser til spredningen af kristendommen i det middelalderlige Mähren (Stormähren).

Det som moderne historikere betegner som Stormähren var et slavisk rige, som eksisterede i Centraleuropa fra omkring 830 til starten af det 10. århundrede. Området blev oprindeligt evangeliseret af missionærer fra Frankerriget eller byzantinsk-græske enklaver fra Italien og Dalmatien siden det 8. århundrede, og sporadisk tidligere. Passau stift var ansvarligt for at etablere en kirkestruktur i Mähren.> Den første kristne kirke for vestlige og østlige slavere, som nævnes i historiske tekster, blev bygget i 828 af Pribina, hersker over fyrstendømmet Nitra i Nitrava (det moderne Nitra i Slovakiet), omend Pribina sandsynligvis selv fortsat var hedning på dette tidspunkt. Den første mähriske hersker, der kendes ved navn, Mojmír 1., blev døbt i 831 af Reginhar af Passau. På grund af interne stridigheder mellem mähriske herskere blev Mojmir afsat af Rastislav i 846; da Mojmir havde bekendt sig til den frankiske katolocisme, bad Rastislav om støtte fra det byzantinske rige og bekendte sig til den ortodokse kirke.

Henvisninger 

 

Mæhren
Kirkehistorie
Léa Serdarević

Lea Serdarević (født 17. august 1995 i Sarajevo, Bosnien-Hercegovina) er en kvindelig fransk/bosnisk håndboldspiller, der spiller for franske Toulon Saint-Cyr Var Handball og Schweiz' kvindehåndboldlandshold, som målvogter.

Hun blev i februar 2017, udtaget af Olivier Krumbholz til træningsamling før Golden League-turneringen i Le Mans og Orléans.

Referencer

Eksterne henvisninger 

Håndboldspillere fra Frankrig
Håndboldspillere fra Toulon Saint-Cyr Var Handball
Ernst 2. af Hohenlohe-Langenburg

Ernst 2., Fyrste til Hohenlohe-Langenburg (13. september 1863 – 11. december 1950) var den syvende og sidste fyrste af det mediatiserede tyske fyrstendømme Hohenlohe-Langeburg fra 1913 til 1918, hvorefter han var familieoverhoved for fyrstehuset Hohenlohe-Langenburg frem til sin død i 1950.

Han var regent i det tyske dobbelthertugdømme Sachsen-Coburg og Gotha fra 1900 til 1905 på vegne af sin hustrus mindreårige fætter Hertug Carl Eduard.

Biografi 

Prins Ernst blev født den 13. september 1863 i Langenburg i Sydtyskland som søn af Fyrst Hermann af Hohenlohe-Langenburg i hans ægteskab med prinsesse Leopoldine af Baden.

Fra 1900 til 1905 var han regent i det tyske dobbelthertugdømme Sachsen-Coburg og Gotha på vegne af sin hustrus mindreårige fætter Hertug Carl Eduard.

Ved faderens død i 1913 blev han fyrste. Han mistede dog sin titel, da monarkiet blev afskaffet i Tyskland ved Novemberrevolutionen i 1918. Uofficielt fortsatte brugen af fyrstetitlen dog, også efter 1918.

I 1936 blev han medlem af NSDAP.

Fyrst Ernst døde som 87-årig i Langenburg den 11. december 1950. Han blev efterfulgt som familieoverhoved af sin ældste søn, Gottfried.

Ægteskab og børn 

Arevprins Ernst giftede sig den 20. april 1896 i Coburg med prinsesse Alexandra af Sachsen-Coburg og Gotha. De fik fem børn:

 Gottfried (1897–1960), familieoverhoved for fyrstehuset Hohenlohe-Langenburg
 ⚭ 1931 Margarita af Grækenland (1905–1981),
 Marie Melita (1899–1967)
 ⚭ 1916 Frederik 2. af Slesvig-Holsten-Sønderborg-Glücksborg (1891–1965),
 Alexandra (1901–1963)
 Irma (1902–1986)
 Alfred († 1911)

Se også 
 Huset Hohenlohe

Referencer

Litteratur

Eksterne links 

Huset Hohenlohe
Fyrster af Hohenlohe-Langenburg
Tyskere i 1900-tallet
Dansk Melodi Grand Prix 2021

Dansk Melodi Grand Prix 2021 var den 51. udgave af Dansk Melodi Grand Prix, en årligt tilbagevendende sangkonkurrence afholdt siden 1957 af Danmarks Radio (DR). Konkurrencens formål var at finde den sang, der skal repræsentere Danmark ved Eurovision Song Contest 2021 i Rotterdam.

Finalen blev afholdt 6. marts 2021 i DR Byens Studie 5 i København, med Tina Müller og Martin Brygmann som værter. Det var dermed første gang siden 1999, finalen af Dansk Melodi Grand Prix blev sendt fra DR's egne tv-studier.

Konkurrencen blev vundet af sangen "Øve os på hinanden", fremført af Fyr og Flamme og skrevet af Laurits Emanuel. For første gang siden 1997 vil Danmark dermed blive repræsenteret i Eurovision Song Contest af en sang sunget på dansk.

Sangen var i 2 semifinale i ESC 2021, men klarede sig ikke videre til finalen.

Baggrund 
Som tidligere år havde DR inviteret danske og udenlandske sangskrivere til at sende sange ind til konkurrencen, med indsendelsesfrist 20. november 2020. Et bedømmelsesudvalg nedsat af DR udvalgte finalisterne blandt de indsendte sange og øvrige sange indhentet i musikbranchen.

Ben & Tan, som vandt Dansk Melodi Grand Prix 2020 med sangen "Yes", skulle have repræsenteret Danmark i Eurovision Song Contest 2020, men konkurrencen blev aflyst på grund af coronaviruspandemien. DR besluttede straks efter aflysningen af konkurrencen, at de ikke automatisk ville være sikret en plads i Dansk Melodi Grand Prix 2021, men at de var velkomne til at indsende sange på lige fod med alle andre musikere. Få dage før Dansk Melodi Grand Prix 2021 fandt sted, meldte Ben & Tan ud, at de havde sendt sangen "Iron Heart" ind til konkurrencen, men at DR havde afvist sangen af musikstrategiske årsager.

Konkurrenceformat
Dansk Melodi Grand Prix 2021 blev afviklet i form af ét tv-show med 8 deltagende sange. På scenen blev alle deltagere bakket op af et 15-mands orkester under ledelse af kapelmester Peter Düring.

Deltagere
Deltagerne i Dansk Melodi Grand Prix 2021 blev offentliggjort løbende i radioprogrammerne Buffeten på P3, Formiddag på 4'eren og P4 Play 10. februar 2021 i tidsrummet 10.00-14.00.

Resultat 
Konkurrencen forløb over to runder. I første runde blev de 8 deltagende skåret ned til 3; i anden runde blev vinderen blandt de 3 tilbageværende sange. I begge afstemningsrunder lå al magten hos seerne, der kunne stemme via SMS og appen DR Grand Prix

Superfinale

Referencer

Eksterne henvisninger 
Officiel DR Melodi Grand Prix side 

 
2021
Begivenheder i 2021
Musik i 2021
Aarhus K

Aarhus K er et brokvarter opstået i Aarhus i, på og omkring arealerne og bygningerne fra den tidligere Aarhus Godsbanegård og baneareal. Banedanmark har stadigt enkelte spor på området som benyttes af DSB, samt et trinbræt som udelukkende benyttes som station af kongehuset.

Bydelen strækker sig fra Thorvaldsensgade, Skovgaardsgade, Musikhuset, Åparken og CeresByen langs Godsbanen og ud til Aabrinken på hjørnet af Ringgaden og Søren Frichs Vej og tæller i alt 100.000 m². Området inkluderer også et stykke under Ringgadebroen.

Aarhus K består ud over boliger, erhverv og grønne områder af flere kulturelle institutioner hvoraf de største er Godsbanen og Institut for X. Godsbanen huser mange mindre institutioner såsom spillesteder, restauranter, skoler, åbne værksteder og eventhall, samt et teater. Eftersom hele området førhen blev sat i forbindelse med den tidligere Godsbanegård, bliver området ofte blot refereret til som Godsbanen selvom store dele ikke er en del af denne institution og er selvejede.

i 2019 fik Aarhus K sit eget fællesråd.

Aarhus Kommune har med tiden planer om at området skal vokse sig endnu større, men er ligesom Aarhus Ø en bydel i Midtbyen som tilhører Aarhus C og er ikke et selvstændigt postnummer.

Navnet 
I Aarhus K står K'et for kultur, kreativitet, kulturhistorie og
'knudepunkt for byliv og subkultur'

Kilder og henvisninger

Eksterne henvisninger 

 Aarhus K på VisitAarhus
 Fællesrådet Aarhus K
 GODSBANEAREALERNE AARHUS K - UDVIKLINGSPLAN AUGUST 2017

Kultur i Aarhus
Bydele i Aarhus
Aarhus C
Bygninger, konstruktioner og anlæg i Aarhus
Ulfborg-Vemb Lokalhistoriske Arkiv

Ulfborg-Vemb Lokalhistoriske Arkiv er det lokalhistoriske arkiv i det område, der dækker den tidligere Ulfborg-Vemb Kommune. Det lokalhistoriske arkiv holder i dag til i bygningen Tinghuset, det tidligere rådhus i Ulfborg-Vemb Kommune.
Ulfborg-Vemb Lokalhistoriske arkiv dækker primært følgende områder Thorsminde, Fjand, Sønder Nissum, Husby, Staby, Madum, Ulfborg, Gørding, Vemb og Bur.

Det er muligt at besøge arkivet i dets åbningstid hver mandag fra 10-13 eller efter aftale.

Kilder og henvisninger 

Lokalhistorie
Arkiver
Holstebro Kommunes geografi
Kompressibilitet

Kompressibilitet  er et mål for den relative volumenændring, når trykket  på et materiale ændres. For et volumen  er kompressibiliteteten givet ved:

Der kan her skelnes mellem en isoterm kompressibilitet, hvor temperaturen  holdes konstant

og en adiabatisk kompressibilitet, hvor entropien er konstant:

Hvis volumenet bliver mindre, når trykket øges, er kompressibiliteten altså positiv.

For fx en idealgas, hvor volumenet i følge idealgasligningen er givet ved

er den isoterme kompressiblitet:

Ved høje tryk er det altså sværere at presse gassen sammen.

En anden interessant relation er, at lydens fart er relateret til den adiabatiske kompressibilitet ved:

hvor  er materialets massedensitet.

Kildehenvisninger 

Termodynamik